Mytilini

Mytilini  resp. v staroveku Mytiléné (staroveký názov prepisovaný aj Mytiléne; po slovensky Mytiléna alebo staršie Mytileny) je ekonomické, administratívne a kultúrne centrum gréckeho ostrova Lesbos. Je hlavným mestom okresu Lesbos a kraja Severná Egeis. Mesto sa nachádza na juhovýchodnom kraji ostrova na pobreží Egejského mora. Je sídlom biskupa pravoslávnej cirkvi. V meste sa nachádza univerzita a medzinárodné letisko. 

Mesto bolo osídlené už v 10. storočí pred Kr. a patrí medzi najstaršie mestá na svete. Medzi významných obyvateľov mesta patrila starogrécka poetka Sapfó a básnik Alkaios, mudrc Pittakos z Mytilény. Krátky čas žil v meste aj Aristoteles a Theofrastos z Eresu.

Referencie

Iné projekty 

Mestá v Grécku
Prístavné mestá v Grécku
Prístavné mestá Egejského mora
Starogrécke mestá